
 అందుకే ఆర్టిస్ట్ అభినవ్ వివరాల్ని సేకరించాడు. ఆర్టిస్టు అభినవ్ కి బాగా క్లోజ్ అయిన కావ్య ద్వారా హరిహరన్ ఆ పెయింటింగ్ ని వేయించాడని తెల్సుకున్నప్పటి నుంచీ పగతో రగిలిపోతున్నాడు పుష్పరాజ్ ఉరఫ్ కృష్ణస్వామి. కావ్య పరిచయం ద్వారా మొదటి అధ్యాయం పూర్తయింది. అతని వేలితోనే అతని కన్నుని పొడిచి తన సత్తా చూపించాలనుకున్నాడు కృష్ణస్వామి.
                   * * * పక్కనే ఆగిన స్కూటరు శబ్దానికి తల పైకెత్తింది లిపి. పెదవుల నిండా నవ్వుని పులుముకొని ఎదురుగా రమణ! "ప్రపంచంలో అన్నిటికన్నా పరమ భయంకరమైన నిజమేంటో తెలుసా?" రమణ ఏదీ సీరియస్ గా అడిగినట్టు కనబడడు. తను దేనినీ సీరియస్ గా పట్టించుకోనని తెలపడానికే ముఖమ్మీద నవ్వు తెరని పులుముకుంటాడతను. కానీ దానికి విరుద్ధమైన మనస్తత్వం. ఏ ప్రయోజనం లేకుండా అతనే పనీ చెయ్యడు. "క్విజ్ ప్రోగ్రామా?" నవ్వింది లిపి. లిపి నవ్వంటే ఇష్టం రమణకి. కేవలం ఇష్టం కాదు. ఆ నవ్వు అతనికి సెక్సీగా అనిపిస్తుంది. "కాదు...... నాకు ఆన్సర్ కావాలి." "నాకు తెలీదు బాబూ!" "అయితే చెప్తాను విను. స్వార్థం సెల్ఫిష్ నెస్, ఉద్యోగంలో చేరాక ఒక ఫోన్ చేసి నాకు థాంక్స్ చెప్పావా? మార్చిపోయావన్న మాట! దీనినే స్వార్థం అంటారు" రమణ ఆ మాట అంటున్నప్పుడు లిపికి అకస్మాత్తుగా కావ్య గుర్తుకొచ్చింది. తను చేసిన పొరపాటు కూడా గుర్తుకొచ్చింది. కనీసం ఫోన్ చేసి థాంక్స్ చెప్పి వుండాల్సిందని నిర్ణయించుకుంది లిపి ఆ క్షణానే. "సారీ రమణా! ఎలాగూ కలుస్తావు కదాని..... ఇప్పుడు చెబుతాను. సరేనా? థాంక్స్ రమణా!" అంది ఒకింత గిల్టీగా. "ఉత్తి థాంక్స్ అంటే సరిపోతుందా? పార్టీ కావాలి. పద హోటల్ కి." కావాలనే చనువు తీసుకుంటున్నాడు రమణ. "కాదనలేకపోయిందామె. మరో ఇరవై నిమిషాల తరువాత అంబత్తూర్ ఏరియాలోని శ్రీ అమ్మాళ్ హోటల్లో నడిచారిద్దరూ. ఫ్యామిలీ రూమ్ లో అతి తక్కువమంది జనం వున్నారు. "ఏం తీసుకుంటావ్?" అడిగింది లిపి. "నువ్వేమిస్తే అది " ద్వంద్వార్ధంగా అన్నాడతను. ఆశ్చర్యంగా చూసింది లిపి. వెంటనే సర్దుకున్నాడు రమణ. "అదే..... నువ్వేం ఆర్డరిస్తే అది...." "ఐస్ క్రీమ్ తిందాం. సరేనా?" రెండు ఐస్ క్రీమ్స్ చెప్పింది లిపి. "ఎలా వుంది జాబ్.....?" కీ చెయిన్ ని టేబుల్ మీద తిప్పుతూ అన్నాడు రమణ. "ప్రస్తుతానికి బాగానే వుంది. మంచి మనుషులు. నా పేషెంట్ పేషెంట్ లా వుండదు. బాస బాస లా వుండడు." "ఓ.కె. ప్రాబ్లమ్ తీరిపోయింది కదా?" "లేదు రమణా.....! ఒక ప్రాబ్లమ్ తీరిపోయింది. ఇంకో ప్రాబ్లమ్ వుంది. మా అమ్మా నాన్నల్తో వేరుగా వుండాలనుకుంటున్నాను. నాకో ఇల్లు చూసి పెట్టగలవా మీ ఏరియాలో?" అడిగింది లిపి. "నా ఏరియాలోనా? వద్దు వద్దు. అక్కడ్నించి నేను మారిపోవాలనుకుంటున్నాను. నీకు పరశువాకం ఏరియాలో చూడనా?" "నీ యిష్టం! బస్ ఫెసిలిటీ వుంటుంది కదా?" "నెంబరాఫ్ బసెస్" మాట్లాడుతూనే తన చేతిలోని కీ చెయిన్ ని ఆమె వైపు పడేటట్లుగా చేశాడు. అది ఆమె వడిలో పడింది. చెయిన్ ని అందుకోడాని కన్నట్లుగా చెయ్యి ముందుకు సాచాడు రమణ. అదే సమయంలో- లిపి తల వంచి వడివైపు చూసుకుంటోంది. రమణ కుడిచేయి ఆమె మెడకి తగిలింది. ఆ మెత్తదనం హాయిగా వుందతనికి. ఆ విషయాన్ని ఆమె పట్టించుకోలేదు. వడిలోని కీస్ ని తీసి అతనికి అందిస్తున్నప్పుడు ఆమె చేతివేళ్ళు అతనికి వెచ్చగా తగిలాయి. వెచ్చదనం...... లిపి దగ్గర్నుంచి కోరుకుంటున్న వెచ్చదనం..... ఆకలిగా ఆమె వైపు చూశాడతను. అదామెకు తెలీదు.  సరిగ్గా అదే సమయంలో రెండు ఐస్ క్రీముల్ని తెచ్చి టేబుల్ మీద పెట్టాడు బేరర్. పావుగంట గడిచింది. "ఈ చిన్న పార్టీతో సరిపుచ్చేస్తానంటే కుదరదు తెల్సిందా? జీతం వచ్చాక పెద్ద పార్టీ యివ్వాలి. నువ్వివ్వకపొతే నేను యిస్తాను." "మహానుభావా! నేనే యిస్తాను కానీ పద వెళ్దాం. అవతల మా పేషెంట్ వెయిట్ చేస్తుంటుంది" బిల్లు చెల్లించి మెడిసిన్స్ పాకెట్ పట్టుకుని లేచి నిలబడింది లిపి. సరిగ్గా అదే సమయంలో డోర్ తెరుచుకుని రెండో వైపు వెళుతున్న వ్యక్తిని చూసి కంగారుపడింది లిపి. భాస్కర్ - తన తమ్ముడు. "పద" గబగబా ముందుకు నడిచింది లిపి. ఆమె వెనకే నడిచాడు రమణ. బయటకొచ్చి స్కూటర్ ఎక్కాక గానీ ఆమె మనసు కుదుటపడలేదు. భాస్కర్ తనని చూడలేదనుకుంది లిపి. కానీ భాస్కర్ , రమణ వెనక స్కూటరు మీద కూర్చుని వెళ్తున్న లిపిని గ్లాస్ డోర్ లోంచి చూశాడన్న విషయం ఆమెకు తెలీదు.
   * * * ఆ రోజు రాత్రి నందిని దగ్గర నుంచి వచ్చేసరికి పదిన్నర దాటింది. కర్ర గేటు తెరుచుకొని లోనికి అడుగుపెట్టిన లిపి ఆ సమయంలో నుంచుని సిగరెట్ కాలుస్తున్న భాస్కర్ ని చూసి విస్తుపోయింది.

 anduke artist abhinav vivaraalni sekarinchaadu. artistu abhinav ki baga close ayina kaavya dwara hariharan aa painting ni veyinchaadani telsukunnappati nunchi pagatho ragilipotunnadu pushparaj uraf krishnaswamy. kaavya parichayam dwara modati adhyayam poortayindi. athani velithone athani kannuni podichi tana satta chuupinchaalanukunnaadu krishnaswamy.
                   * * * pakkane aagina schootaru sabdaaniki tala paikettindi lipi. pedavula ninda navvuni pulumukoni edurugaa ramana! "prapanchamlo annitikanna parama bhayankaramaina nijamento telusa?" ramana edhee seerius gaa adiginattu kanabadadu. tanu deninee seerius gaa pattinchukonani telapadaanike mukhammeeda navvu terani pulumukuntaadatanu. cony daaniki viruddhamaina manastatvam. e prayojanam lekunda athane panee cheyyadu. "kwiz programa?" navvindi lipi. lipi navvante ishtam ramanaki. kevalam ishtam kaadu. aa navvu ataniki sexiga anipistundi. "kaadu...... naaku ansar kavali." "naaku teleedu baaboo!" "ayithe cheptaanu vinu. swaartham selfish ness, udyogamlo cheraaka oka fon chesi naaku thanks cheppava? marchipoyavanna maata! deenine swaartham antaaru" ramana aa maata antunnappudu lipiki akasmaattugaa kaavya gurtukochindi. tanu chesina porapaatu kuudaa gurtukochindi. kaneesam fon chesi thanks cheppi vundaalsindani nirnayinchukundi lipi aa kshanaane. "saarii ramana! elaaguu kalustavu kadaani..... ippudu chebutaanu. sarena? thanks ramana!" andi okinta giltiga. "utti thanks ante saripotunda? party kavali. pada hotal ki." kavalane chanuvu teesukuntunnadu ramana. "kaadanalekapoyindaame. maro iravai nimishaala taruvaata ambattur ariyaaloni shree ammal hotallo nadichaariddaruu. famili room loo athi takkuvamandi janam vunnaru. "yem teesukuntav?" adigindi lipi. "nuvvemiste adhi " dwandwaardhamgaa annaadatanu. aascharyamgaa chusindi lipi. ventane sardukunnadu ramana. "adhe..... nuvvem aardariste adhi...." "ais cream tindam. sarena?" rendu ais creams cheppindi lipi. "ela vundi jab.....?" kee cheyin ni table meeda tipputuu annadu ramana. "prastutaaniki bagane vundi. manchi manushulu. naa patint patint laa vundadu. basa basa laa vundadu." "oo.ke. problam teeripoyindi kada?" "ledu ramana.....! oka problam teeripoyindi. inko problam vundi. maa amma naannaltho vaerugaa vundaalanukuntunnaanu. nako illu chusi pettagalava mee ariyaalo?" adigindi lipi. "naa arialona? vaddu vaddu. akkadninchi nenu maaripovaalanukuntunna. neeku parasuvaakam ariyaalo chudana?" "nee yishtam! bus facility vuntundi kada?" "nembaraf buses" maatlaadutuunae tana chetiloni kee cheyin ni aame vaipu padetatlugaa cheshaadu. adhi aame vadilo padindi. cheyin ni andukodani kannatlugaa cheyyi munduku saachaadu ramana. adhe samayamlo- lipi tala vanchi vadivaipu chusukuntondi. ramana kudicheyi aame medaki tagilindi. aa mettadanam haayigaa vundataniki. aa vishayaanni aame pattinchukoledu. vadilooni kees ni teesi ataniki andistunnappudu aame chetivellu ataniki vecchagaa tagilaayi. vecchadanam...... lipi daggarnunchi korukuntunna vecchadanam..... aakaligaa aame vaipu chusadatanu. adaameku teleedu.  sarigga adhe samayamlo rendu ais kreemulni tecchi table meeda pettaadu berer. pavuganta gadichindi. "ee chinna paartiitoe saripuchestanante kudaradu telsinda? jeetam vachaka pedda party yivvali. nuvvivvakapote nenu yistaanu." "mahanubhava! nene yistaanu cony pada veldaam. avatala maa patint veyit chestuntundi" billu chellinchi medicins packet pattukuni lechi nilabadindi lipi. sarigga adhe samayamlo dor teruchukuni rendo vaipu velutunna vyaktini chusi kangaarupadindi lipi. bhaskar - tana tammudu. "pada" gabagaba munduku nadichindi lipi. aame venake nadichaadu ramana. bayatakochi scooter ekkaaka gaanee aame manasu kudutapadaledu. bhaskar tanani chudaledanukundi lipi. cony bhaskar , ramana venaka schootaru meeda kuurchuni veltunna lipini glass dor lonchi chusadanna vishayam aameku teleedu.
   * * * aa roju raatri nandini daggara nunchi vachesariki padinnara daatindi. karra getu teruchukoni loniki adugupettina lipi aa samayamlo nunchuni sigaret kaalustunna bhaskar ni chusi vistupoyindi.